Óscar Pereiro
Oskar Pereiro (; 3. avgust 1977). je bivši španski profesionalni biciklista u periodu od 2000. do 2010. godine. Najveći uspeh u karijeri ostvario je 2006. godine kada je osvojio Tur de Frans nakon što je pobednik Flojd Landis pao na doping testu urađenom na kraju 17 etape. Landisu je 2007. godine oduzeta pobeda i dodeljena Pereiru. Iz biciklizma se povukao 2010. godine i započeo svoju fudbalsku karijeru, u Španskom Koruksu, koji se takmiči u Diviziji B.

Biciklistička karijera

Početak karijere 
Oskar Pereiro je započeo juniorsku karijeru 1997. godine. Prvu pobedu ostvario je 1998. kada je osvojio nacionalno prvenstvo u sajklo krosu za vozače do 23 godine. 1999. osvojio je Vueltu Portugala. Profesionalnu karijeru počeo je 2000. godine, u timu Porto Raveza, sa kojim je ostvario samo jednu etapnu pobedu.
2002. godine, prešao je u švajcarski Fonak, i u prvoj sezoni ostvario je samo jednu pobedu, pobedio je na petoj etapi trke Katalunja sajklismo, a osvojio je 11 mesto na Điro d'Italiju, dok je na Vuelta a Espanji završio na 30 mestu. 2003. osvojio je etapu na Turu Švajcarske.

2004 — 2010 
2004. godine osvojio je Klasil Alpa i završio je deseti na Tur de Fransu. 2005. osvojio je etapu na Turu Romandije, a na Tur de Fransu, opet je osvojio deseto mesto na, uz osvojenu etapu 16 i osvojenu nagradu za najagresivnijeg vozača nakon begova na etapama 15, 16 i 19. Na Vuelta a Espanji, završio je tek na 25 mestu.

2006. godine, Pereiro je imao sjajno izdanje na Turu, nakon bega na etapi 13, stekao je skoro 30 minuta prednosti u generalnom plasmanu i neočekivano uzeo žutu majicu. Ipak, izmakla mu je etapna pobeda, jer je završio iza Nemca Jensa Fogta. Međutim, u narednim danima je gubio prednost, dok konačno, na zadnjoj etapi nije izgubio žutu majicu od Flojda Landisa. Nakon što je Landis bio pozitivan na "A" uzorku na doping testu, Pereiro je rekao da su to samo nepotvrđeni rezultati i ne smatra sebe šampionom Tura jer previše poštuje Landisa. Nakon što je i "B" uzorak Lendisa bio pozitivan, Pereiro je počeo da smatra sebe šampionom i pripisata mu je zvanična pobeda na Tur de Fransu. 20. septembra 2007. godine, Lendis je priznao krivicu i prihvatio da se pobeda dodeli Pereiru, ali tek pošto i on prođe doping test. Pereiro je takođe bio pozitivan na testu urađenom nakon etapa 14 i 16, ali je antidoping agencija odbacila slučaj jer je Pereiro koristio lekove zbog astme.

2007. godine, Pereiro je osvojio etapu na Vuelta Kataloniji, a na Tur de Fransu je završio na desetom mestu u generalnom plasmanu. 2008. osvojio je treće mesto na nacionalnom prvenstvu, a Tur je napustio zbog pada tokom 15 etape. I 2009. je ostvario samo jednu pobedu, osvojio je etapu na Turu Mediterana, a zatim je vozio svoj zadnji Tur de Frans, ali ga nije završio. 2010. je prešao u Kazahstanku Astanu, ali nije imao uspeha i završio je karijeru.

Doping 
18. januara 2007. Francuski list je objavio da je i Pereiro bio pozitivan na doping testu. Bio je pozitivan tokom etapa 14 i 16. Našli su mu salbutamol, koji se koristi kod lečenja astme i dozvoljeno mu je da nastavi da vozi. Francuska antidoping agencija, odbacila je 2007. slučaj protiv Pereira.

Fudbalska karijera 
Nakon povlačenja iz biciklizma, 2010. godine, Pereiro je počeo da se bavi fudbalom, u nižerazrednom Španskom klubu Korukso. Rekao je da mu je oduvijek bila želja da bude profesionalni fudbaler. Pereiro je zabeležio dva nastupa i postigao dva gola.

Vidi još 
 Tur de Frans

Spoljašnje veze 

 Zvanični veb-sajt
 Profil na biciklističkoj arhivi
 Pereiro "Ja sam šampion Tura"
 Antidoping agencija odbacila slučaj protiv Oskara Pereira

Španski biciklisti
Pobjednici Tour de Francea